Baie Reuk Baie Vis Deel 2 | Tigernut | Grond-Voer | Lok | Aas | Gebruik
Deel 2 deur Henry de Beer
Tigernuts oftewel Tigers is 'n uistekende aas. Alle vis byt aan Tigers en Tiger verwerkte aas, van karp en baber tot kurper! En met 'n groot verskeidenheid aas en voer produkte beskikbaar is
Tigers uiters geskik vir die kompeterende en sosiale hengelaar.
Hoekom werk Tigers so goed?
Ek en die meeste mense wat ek ken is verslaaf aan die reuk van braaivleis. Wie van ons word nie
lus of honger as ons buurman vleis op die vuur het nie, al het ons so pas geëet.
Tigers se sap bestaan uit glukose (natuurlike suikers) en olie met 'n unieke reuk. En dié reuk kan deur die water versprei nes braaivleis reuk. En nes ons verslaaf is aan die reuk van braaivleis kan
vis op die unieke Tiger reuk verslaaf raak. As vis eers dié reuk ken los hulle geen aas met dié reuk
uit nie. Tigers werk so goed dat dit in sekere Europese waters onwettig is om daarmee te hengel!
Dit is egter so dat die meeste hengelaars onder die indruk is dat Tigers op hul eie 'n "wonder" aas is. Sit een aan die hoek, gooi in en vang baie vis! Ongelukkig werk dit nie heeltemal so nie.
Een Tiger op jou hoek verskaf nie genoeg reuk om vis te lok nie.
Jy moet baie tiger reuk in die water kry om die vis nege meter en verder van jou grondvoer, na jou aas te lok, waar die Tiger reuk die sterkste is.
Aanwending van Tigernuts vir grondvoer.
Gekookte heel Tigers word normaalweg vir grondvoer doeleindes gebruik en kan op hul eie gebruik word of vermeng word met particles, pulses en ander tipe neute. 'n Mengsel van Tigers, sweectorn en hemp saad met "Tiger Nut Extract Plus" bygevoeg vir ekstra lok (en versoeter) werk uitstekend in alle waters.
'n Beter en meer effektiewe metode is egter om fyngekapte / gemaalde Tigers te voer; weereens op hul eie of saam met ander voer.
Fyngekapte / gemaalde Tigers se natuurlike lokreuk versprei makliker en verder in water as heel Tigers.
Meng gekookte Tigers (fyngekap), en die water waarin hul gekook is, met hoë-protein grondvoer (wat dien as bindmiddel) om balle te maak vir aas-vere (method feeders).
Gebruik net genoeg van die hoë-protein grondvoer sodat die balle gewerp kan word sonder om
af te val.
Vir beter resultate vervang die gewone hoë-protein grondvoer met Henkor se hoë-protein
"Tigernut Groundbait + Betaine". Nou het jy nog meer natuurlike Tiger reuk om vis oor 'n afstand
te lok en die Betaine laat selfs volgevrete vis dink hul is honger!
Enige hoek-aas kan saam hierdie lokvoer gebruik word.
Vir 'n Stick/Spod mengsel met hoë aantrekking meng vars gemaalde Jumbo Tigernut meel met 'n 50/50 mengsel "Tigernut Extract Plus" en "Betaine Liquid". Dis 'n dodelike kombinasie wat uitsonderlike resultate lewer.
Wanneer daar met Tiger boilies as hoek-aas gehengel word kan jy ook Tigernut boilies by al die bogenoemde voer voeg. Gebruik 'n mengsel van heel, gebreekte en verkrummelde boilies.
1kg Tigernut lokvoer blokke is beskikbaar wat vis vir 8 – 12 uur en langer lok.
Hierdie blokke word gemaak van vars, fyn gemaalde Jumbo Tigers, Tigernut Groundbait, Molasse stroop, CSL, Molasses en Betaine. Uitstekend om, voor jy begin hengel, voerplek te maak met 'n kano of roeiboot. Plaas voor jy begin hengel 1 tot 3 blokke in jou teiken gebied en daarna 1 blok elke 4 tot 6 ure.
Vir die Karp faset is daar doel gemaakte 40mm Tigernut Lokvoer balle, wat met grondvoer
ketties (catapults) na die teiken area geskiet word, beskikbaar.
Hierdie Lokvoer balle word gemaak van vars, fyn gemaalde Jumbo Tiger nuts, Molasse stroop, Hoë-proteine voer, CSL en Betaine. Dis 'n uitstekende manier om, voor en tydens jy hengel, voerplek te maak met jou aas-kettie. Die balle begin binne minute Tiger nut, Molasse en CSL reuk afgee en neem 60 tot 120 minute om te blus (afhangende van die spoed waarmee dit die water tref). Die Tiger nut Lokvoer balle pas baie mooi in aas-ketties se sakkies en afstande van tot 100m kan behaal word.
Die 40mm balle is ook uiters geskik vir aas bootjies.
Henkor se Hemp & Tigernut Pellets werk uitstekend in alle Stick, Spod en grondvoer mengsels.
Gebruik soliede PVA sakkies en plaas jou hoek-aas binne-in. Vul dan half-vol met
"Tigernut Extract Plus". Met die metode plaas jy baie lokreuk in die teiken gebied, wat vêr deur die water sal versprei om vis te lok, maar omdat daar nie grondvoer in die teiken gebied is nie sal die
vis jou hoek-aas vinniger vind.
Dis 'n uitstekende metode om te gebruik in waters waar min vis is omdat daar geen kans is dat jy
hul gaan vet voer voor hul jou hoek-aas ontdek nie.
Jy kan natuurlik ook nog ekstra grondvoer in die teiken gebied plaas, veral in waters waar daar baie vis teenwoordig is.
Sosiale en kompeterende hengelaars gebruik oor die algemeen droë geelvoere, wat met water gemeng word, voor dit op aas-vere of lood geplaas word. Die voere en selfs die meeste hoê protein voere het baie min lokreuk. Die lokreuk wat daar wel teenwoordig is, is vasgevang binne-in die
voer en kan nie afskei nie, dus kan dit ook nie deur die water versprei nie.
'n Doeltreffende metode om lokreuk aan jou geelvoer te verskaf is om 'n gedeelte van die
water (of al die water as jou geld sake dit toelaat) met 'n produk soos "Tigernut Extract Plus" te vervang.
Vir nog meer lokreuk kan jy ook Tigernut meel by jou geelvoer voeg.
Met bogenoemde voer metodes is daar baie Tiger nut reuk wat vêr deur die water versprei nes
daai braaivleis reuk. Dus lok jy vis verder as waar jou voer lê, na jou voer en hoek-aas, waar die sterkste Tiger reuk is.